[pic] | EUROOPA ÜHENDUSTE KOMISJON |

Brüssel 16.6.2006

KOM(2006) 335 lõplik

KOMISJONI TEATIS NÕUKOGULE

Euroopa Ühenduse ja Ameerika Ühendriikide vahelise lennuettevõtjate poolt reisijate isikuandmete töötlemist ja Ameerika Ühendriikide Sisejulgeolekuministeeriumi Tolli- ja Piirivalvebüroole esitamist käsitleva lepingu lõpetamine

KOMISJONI TEATIS NÕUKOGULE

Euroopa Ühenduse ja Ameerika Ühendriikide vahelise lennuettevõtjate poolt reisijate isikuandmete töötlemist ja Ameerika Ühendriikide Sisejulgeolekuministeeriumi Tolli- ja Piirivalvebüroole esitamist käsitleva lepingu lõpetamine

Pärast 11. septembri 2001. aasta terrorirünnakuid võtsid Ameerika Ühendriigid novembris 2001 vastu õigusaktid, millega kohustati Ameerika Ühendriikidesse või sealt välja lende korraldavaid lennuettevõtjaid tagama Ameerika Ühendriikide Tolli- ja Piirivalvebüroole (edaspidi „büroo") elektrooniline juurdepääs reisija isikuandmetele, mis on kogutud ja talletatud lennuettevõtja automaatsesse broneerimis- ja väljumiskontrollisüsteemi (edaspidi „isikuandmed“). Komisjon tunnustas kaalulolevate julgeolekuhuvide õiguspärasust, kuid teatas juunis 2002 Ameerika Ühendriikide ametiasutustele, et sellised sätted võivad olla vastuolus ühenduse ja liikmesriikide andmekaitsealaste õigusaktidega. Ameerika Ühendriikide ametiasutused lükkasid uute sätete jõustumise edasi, kuid keeldusid lõppkokkuvõttes loobumast õigusest määrata alates 5. märtsist 2003 trahve lennuettevõtjatele, kes ei täida isikuandmetele elektroonilist juurdepääsu käsitlevaid õigusakte. Pärast seda on mitmed Euroopa Liidu suured lennuettevõtjad taganud Ameerika Ühendriikide ametiasutustele juurdepääsu nende valduses olevatele isikuandmetele.

Komisjon alustas läbirääkimisi Ameerika Ühendriikide ametiasutustega, mille tulemusel koostati dokument, mis sisaldas büroo kohustusi seoses komisjoni vastuvõetava piisava kaitse otsusega Euroopa Parlamendi ja nõukogu 24. oktoobri 1995. aasta direktiivi 95/46/EÜ (üksikisiku kaitse kohta isikuandmete töötlemisel ja selliste andmete vaba liikumise kohta) artikli 25 lõike 6 alusel (EÜT 1995 L 281, lk 31). Samal ajal pidas komisjon Ameerika Ühendriikidega läbirääkimisi rahvusvahelise lepingu üle, millega sooviti täiendada piisava kaitse otsust ja mis muu hulgas sisaldas sätteid, millega lubati Ameerika Ühendriikide ametiasutustel „tõmmata“ isikuandmeid EÜs asuvate lennuettevõtjate broneerimissüsteemidest, kohustati lennuettevõtjaid edastama isikuandmeid Ameerika Ühendriikide ametiasutustele teatavas vormingus ja tagati büroo kohustustele rahvusvahelises õiguses alus. Selle lepingu eelnõu saadeti nõukogule kinnitamiseks. 1. märtsil 2004 esitas komisjon parlamendile piisava kaitse otsuse eelnõu vastavalt direktiivi artikli 25 lõikele 6 koos büroo võetavaid kohustusi sisaldava dokumendi eelnõuga.

17. märtsil 2004 esitas komisjon parlamendile EÜ asutamiselepingu artikli 300 lõike 3 esimese lõigu kohase konsulteerimise raames ettepaneku nõukogu otsuse kohta, mis käsitleb lepingu sõlmimist Ameerika Ühendriikidega.

31. märtsil 2004 võttis parlament vastavalt nõukogu 28. juuni 1999. aasta otsuse 1999/468/EÜ (millega kehtestatakse komisjoni rakendusvolituste kasutamise menetlused) artiklile 8 vastu resolutsiooni, mis sisaldas mitmeid juriidilise iseloomuga reservatsioone parlamendile esitatud ettepaneku kohta. Eelkõige leidis parlament, et piisava kaitse otsuse eelnõus oli ületatud komisjonile direktiivi artikliga 25 antud volitusi. Parlament nõudis, et sõlmitaks asjakohane põhiõigusi järgiv rahvusvaheline leping, mis hõlmaks resolutsioonis esitatud mitmeid üksikasjalikke küsimusi, ja palus komisjonil esitada uue otsuse eelnõu. Parlament jättis endale õiguse saata kavandatav rahvusvaheline leping kohtusse õiguspärasuse ja eelkõige eraelu puutumatuse tagatuse kontrollimiseks.

28. aprillil 2004 saatis nõukogu vastavalt EÜ asutamislepingu artikli 300 lõike 3 esimesele lõigule kirja parlamendile, kus paluti kiirkorras esitada 5. maiks 2004 arvamus lepingu sõlmimist käsitleva otsuse ettepaneku kohta. 4. mail 2004 lükkas parlament tagasi nõukogu 28. aprilli taotluse kõnealuse otsuse kiirkorras arutamiseks.

14. mail 2004 võttis komisjon vastu piisava kaitse otsuse 2004/535/EÜ vastavalt direktiivi 95/46/EÜ artikli 25 lõikele 6 (ELT 2004, L 235, lk 11). 17. mail 2004 võttis nõukogu vastu otsuse 2004/496/EÜ vastavalt EÜ asutamislepingu artiklile 95 (ELT 2004 L 183, lk 83), millega volitati nõukogu eesistujat lepingule ühenduse nimel alla kirjutama. Lepingule kirjutati alla 28. mail 2004 ja see jõustus samal päeval. Euroopa Parlament taotles nii komisjoni kui ka nõukogu otsuse tühistamist. Parlament väitis muu hulgas, et otsuse õiguslik alus oli vale.

30. mail 2006 tühistas kohus komisjoni 14. mai 2004. aasta piisava kaitse otsuse. Kohus sedastas, et komisjonil puudus pädevus sellise otsuse vastuvõtmiseks, sest isikuandmete edastamine büroole tähendab töötlemist, mis on seotud riigi julgeolekuga ja riigi toimingutega kriminaalõiguse valdkonnas, mis direktiivi 95/46/EÜ artikli 3 kohaselt jääb direktiivi kohaldamisalast välja ja mille aluseks ei saa seega olla EÜ asutamislepingu artikkel 95. Kohus tühistas ka nõukogu otsuse, millega oli heaks kiidetud piisava kaitse otsusega kaasnev leping, sest mõlemad olid väga tihedalt seotud. Seega ei saa vastavalt kohtu arvamusele olla lepingu alus EÜ asutamislepingu artikkel 95 samal põhjusel.

Kohus analüüsis lahendis mõlema otsuse tühistamise tagajärgi, eriti rahvusvahelise õiguse sellise põhimõtte alusel, et rahvusvaheliste kohustuste täitmata jätmisel ei tohi aluseks võtta riigi õigust. Sellega seoses märkis kohus, et lepingu artiklis 7 on sätestatud mõlema poole õigus lõpetada leping 90 päeva pärast seda, kui lõpetamisest on teatatud. Sellele 90päevasele ajavahemikule tuginedes otsustas kohus, et leping ja piisava kaitse otsus ei oma õiguslikku jõudu alates 30. septembrist 2006. Seega on kohus tunnustanud väga tihedat seost piisava kaitse otsuse, sealhulgas büroo võetavate kohustuste ja lepingu vahel.

Asutamislepingu artiklis 233 sätestatakse, et institutsioonilt või institutsioonidelt, kelle õigusakt on tunnistatud tühiseks, nõutakse Euroopa Kohtu otsuse täitmiseks vajalike meetmete võtmist.

Eespool esitatut silmas pidades komisjon

SOOVITAB, et nõukogu ja komisjon teavitaksid ühiselt Ameerika Ühendriike lepingu denonsseerimisest vastavalt selle artiklile 7. Kuna see toiming on kooskõlas kohtupoolse tühistamisega vastavalt artiklile 233 ja EÜ asutamislepingus ei ole sätestatud konkreetseid eeskirju rahvusvaheliste lepingute lõpetamiseks, oleks piisav, kui kaks institutsiooni adresseeriksid ühiselt Ameerika Ühendriikide ametiasutustele kirja või suulise teate lepingu denonsseerimise kohta. Selles tuleks osutada 30. septembrile 2006 kui denonsseerimise tegelikule kuupäevale, et tagada vastavus kohtu viidatud kuupäevale. Kirja/teate kavand on lisatud.

LISA

DRAFT

The Presidency of the Council of the European Union and the European Commission present their compliments to …. and have the honour to state the following.

As you are undoubtedly aware, the Court of Justice of the European Communities in its Judgment of 30 May 2006 in cases C- 317 and C-318/04 has annulled the Council Decision of 17 May 2004 approving the Agreement between the European Community and the United States of America on the treatment and the transfer of PNR data ( complete title ), as well as the Commission Decision of 14 May 2004 (the so-called Adequacy Decision) which was closely linked to that agreement. As you will also be aware, the Court expressed itself explicitly on the continued validity under international law of the agreement, effectively prescribing to the defending institutions in these court cases that they should avail themselves of the provisions of Article 7 of the Agreement.

In the light of this judgment and the provision of the EC Treaty that enjoins the institutions whose act has been annulled to take all the necessary measures for the execution of the Court’s judgment, the Council of the European Union and the European Commission hereby, pursuant to Article 7 denounce the Agreement (full title) with September 30, 2006, as effective date.

( Diplomatic formula of politeness )

For the Council of the European Union For the European Commission

Presidency